Den Vest-Sjællandske Avis, 1841-07-15
Frankrig. J Ministerconseilet den 7de Juli skal Fortificationsspørgsmaalet have givet Anledning til de heftigste Discussioner. - Opløsningen af det 4de Compagnie af 1ste Bataillons 8de Legion af Nationalgarden, fordi det havde valgt en Officeer, hvis heftige Opposition imod befæstningen mishagede Regjeringen, har frembragt et meget ilde Jndtryk hos den 8de Legion. J disse Dage har man raadslaaet over den Maade, hvorpaa denne Utilfredshed skal tilkjendegives Regjeringen, og det andet Compagnie har allerede indsendt til Jndenrigsministeren en Protestation, som er undertegnet af 4 Officerer, 6 Sengeanter og 10 Corporaler. – Manoeuvren i Leiren ved Complegne skal begynde den 20de Aug. under Commando af Hertugen af Remours. Det der forsamlede Troppeantal udgjør 19000 Mand. – Man taler og Oprettelsen af et Mindemærke for Garnie Page. – Den Spanske Carlistchef Cabrera har søgt om Tilladelse til at tage sit Opholdsted i Dijon. Det Hotel, som den Spanske Exregentinde Dronning Christine har kjøbt, ligger i Gaden Courvillers. Don Pedros Familie har engang beboet det. Det har kostet 600000 Fr.; men Christine vil, som det hedder, anvende det Dobbelte af denne Sum til dets Jndretning. – Den samme Jdee, siger Bladet Siecle, som har foranlediget Tractaten af 13de Juli, lever og virker endnu i fuld Kraft. Jkke nok med at Resten af vor Jndflydelse i Orienten er tilintetgjort, at Ægypten og Syrien er lokket fra os; men man vil ogsaa forjage os af Tunis, og under et eller andet Paaskud samle Stridskræfter ved de Algierske Grændser, som vel snart skulle tjene til at tilintetgjøre vort Herredømme i Afrika. Dette Project er iøvrigt ingenlunde nyt; det existerer allerede siden flere Aar, Det første Forsøg blev allerede gjort i Aaret 1837, dog Admiralerne Lalande og Gallois tilintetgjorde det. Julitractaten er alligevel Begyndelsen til Magternes Fremgang, nu handles der, som sagt, og ganske at forjage os fra Afrika, hvilket tydeligt nok fremgaaer af et Brev i Constitutionnel, som vi her meddele i Udtog: Den Tyrkiske Regjering vil atter forsøge hiint i 1837 mislykkede Anslag paa Tunis. Jfølge Breve fra Konstantinopel er der i Ministerraadet besluttet en Expedition imod Tunis. Tillige bringe Breve fra Malta den Efterretning, at flere Engelske Skibe vente der den Tyrkiske Eskadres Ankomst for at forene sig med den og lette Udskibningen af de Tyrkiske Tropper. Beien, som slet ikke kan haabe at modsætte sig med Kraft Sultanens Planer, som understøttes af Lord Palmerston, gjør alle Skridt for at afvende den truende Fare ved hurtig Underkastelse, saa at den Franske Jndflydelse, som han hidtil fulgte, naturligviis næsten ganske ophører. Forbudet mod Exportationen af Oxer og Heste til Algerien maa være et Beviis paa Beiens nye Sindelag. – De sidste Efterretninger fra Algier melde, at Communicationen imellem Mascara, Oran og Arzeco var ganske afskaaret. Ved et Udfald den 22de Juni lykkedes det Garnisonen under Oberst Gaches at fange en af Abdel Kaders fornemste Officerer, Aga for en Stamme i Schetifdalen og Commandant over 4000 Ryttere. For hans Udlevering blev der tilbudet 800 Heste og 1000 Oxer. Hertugen af Anmale vender tilbage til Leiren. Abdel Kader skal have i Sindeat gjøre Fredsforslag, men man vogter sig vel for at give ham Leilighed til at vinde nye Kræfter.